जय नेपाल
जय नेपाल विशेषरुपमा नेपाल मा प्रचलित एक देशभक्तिपूर्ण नारा हो जुन घोषणा, भाषण तथा संवादमा नेपालको प्रति देशभक्ति प्रकट गर्नको लागि प्रयोग गरिन्छ। यसको शाब्दिक अर्थ "नेपालको विजय" हो । यो नारा शहिद शुक्रराज जोशी शास्त्रीद्वारा पहिलो पटक सम्बोधन गरिएको थियो | तत्पश्चात आधुनिक कवि गोपाल प्रसाद रिमालले मित्र साथि हरू संग भेट्दा "जय नेपाल" भन्ने सुरु गरे। यस नारालाई राजा, नेपाली सेना, र नेपाल प्रहरीले पनि पुकार्न सुरु गरे। नेपाली राष्ट्रिय कांग्रेसले आफ्नो स्थापनाको पहिलो दिन, १२ माघ २००३ सालमा नेपालका चार महान् सहिद (शुक्रराज शास्त्री, धर्मभक्त माथेमा, दशरथ चन्द र गङ्गालाल श्रेष्ठ) प्रति पहिलोपटक श्रद्धाञ्जली अर्पण र ‘जय नेपाल’ को पुकारलाई कांग्रेसको अभिवादन मान्ने विधिवत् परम्पराको थालनी गर्‍यो।

यो पनि हेर्नुहोस्

 जय नेपाल सिनेमा हल
 जय हिन्द

सन्दर्भ सामग्रीहरू

नेपाली शब्द र वाक्यांशहरू